b"\n_START_ARTICLE_\nSant Esteve de Mont-ras\n_START_SECTION_\nDescripci\xc3\xb3\n_START_PARAGRAPH_\nEdifici d'una nau amb capelles laterals, absis poligonal i coberta a dues vessants. La fa\xc3\xa7ana lateral orientada al sud presenta una interessant porta d'inspiraci\xc3\xb3 cl\xc3\xa0ssica oberta al mur corresponent a les capelles laterals. \xc3\x89s rectangular i t\xc3\xa9 damunt la llinda una petxina en relleu i tres pinacles amb esferes com a elements decoratius. En aquesta mateixa fa\xc3\xa7ana s'obren, a la part central del mur de la nau, dues finestres d'arc apuntat i un torre cil\xc3\xadndrica adossada que cont\xc3\xa9 l'escala d'acc\xc3\xa9s al cor i al terrabastall. Finalment hi ha, a la part superior, quatre petites obertures d'arc de mig punt, entre les quals apareixen petites espitlleres. La fa\xc3\xa7ana de ponent presenta una porta d'arc de mig punt adovellat i una senzilla rosassa, i a la part superior petites obertures i sageteres. El parament lateral nord no t\xc3\xa9 cap obertura, llevat de les de la part del terrabastall, i el mateix s'esdev\xc3\xa9 a l'absis. A l'interior, la nau t\xc3\xa9 arcs torals apuntats i volta de creueria amb claus i impostes decorades. El cor est\xc3\xa0 situat als peus del temple, amb un interessant arc carpanell de suport.\n_START_SECTION_\nNot\xc3\xadcies hist\xc3\xb2riques\n_START_PARAGRAPH_\nL'edifici actual de Sant Esteve de Mont-ras \xc3\xa9s obra del segle XVI, segons consta a la llinda d'una porta interior (1599), tot i que l'esgl\xc3\xa9sia apareix esmentada documentalment des del darrer quart del segle XVIII i el segle XIV com a sufrag\xc3\xa0nia de la de Sant Mart\xc3\xad de Palafrugell._NEWLINE_Actualment el fons documental es troba custodiat per l'Arxiu Dioces\xc3\xa0 de Girona que ha microfilmat i digitalitzat el fons i n'ha cedit una c\xc3\xb2pia a l'Arxiu Municipal de Palafrugell."